Ερνέστος Β΄ του Χοενλόε-Λάνγκενμπουργκ

O Ερνέστος Β΄, γερμ. Ernst ΙΙ. zu Hohenlohe-Langenburg (13 Σεπτεμβρίου 1863 - 11 Δεκεμβρίου 1950) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1913-1950). Από το 1919 και μετά ήταν τιτουλάριος πρίγκιπας του Χοενλόε-Λάνγκενμπουργκ. Υπηρέτησε ως επίτροπος του δουκάτου της Σαξονίας-Κόμπουργκ & Γκότα κατά την ανηλικότητα του Καρόλου Εδουάρδου, εξαδέλφου της συζύγου του.

Βιογραφία
Γεννήθηκε στο Λάνγκενμπουργκ και ήταν ο μόνος γιος του Χέρμαν, πρίγκιπα του Χοενλόε-Λάνγκενμπουργκ και της Λεοπολδίνης, κόρης του Γουλιέλμου, πρίγκιπα του Μπάντεν.

Αφού τελείωσε το γυμνάσιο στην Καρλσρούη, σπούδασε νομικά στο Παρίσι, τη Βόννη, το Τύμπινγκεν και τη Λειψία, αποφοιτώντας το 1885, κατόπιν πτυχιακής εξέτασης στο ανώτατο δικαστήριο του Νάουμμπουργκ.

Οικογένεια
Νυμφεύτηκε τη δεύτερη εξαδέλφη του Αλεξάνδρα των Βέττιν, κόρη του Αλφρέδου, δούκα της Σαξονίας-Κόμπουργκ & Γκότα και είχε τέκνα:
 Γοδεφρείδος 1897-1960, πρίγκιπας του Χοενλόε-Λάνγκενμπουργκ. Νυμφεύτηκε τη Μαργαρίτα, κόρη του Ανδρέα, πρίγκιπα της Ελλάδας
 Μαρία Μελίτα 1899-1967, παντρεύτηκε τον Γουλιέλμο Φρειδερίκο, δούκα του Σλέσβιχ-Χόλσταϊν
 Αλεξάνδρα Βεατρίκη Λεοπολδίνη 1901-1963
 Ίρμα Ελένη 1902-1986

Παραπομπές

Πηγές
 Frank Raberg, Biographisches Handbuch der württembergischen Landtagsabgeordneten 1815–1933 [Biographical Handbook of the Members of the Landtag of Württemberg, 1815–1833], in the Kommission für geschichtliche Landeskunde in Baden-Württemberg [Commission of the Historical Studies of the State of Baden-Württemberg], (Stuttgart: W[ilhelm]. Kohlhammer, 2001), ISBN 3-17-016604-2, p. 381

Οίκος του Χοενλόε